Document ID: 32004R2083

UREDBA KOMISIJE (ES) št. 2083/2004
z dne 6. decembra 2004
o spremembi Uredb (ES) št. 1432/94 in št. 1458/2003 o podrobnih pravilih za uporabo režima uvoznih dovoljenj v sektorju prašičjega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1) in zlasti člena 8(2) in člena 11(1) Uredbe,
ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Seznamu CXL, sestavljenem po zaključku pogajanj v okviru člena XXIV.6 GATT (2), in zlasti člena 1 Uredbe,
ob upoštevanju naslednjega:
(1)
Da se poenostavi upravljanje uvoznih kvot in da se omogoči njihova elektronska obdelava, je treba v Uredbi Komisije (ES) št. 1432/94 z dne 22. junija 1994 o določitvi podrobnih pravil za uporabo uvoznih režimov v sektorju prašičjega mesa, predvidenih v Uredbi Sveta (ES) št. 774/94 o odprtju in zagotavljanju upravljanja določenih tarifnih kvot Skupnosti za prašičje meso in nekatere druge kmetijske proizvode (3), in v Uredbi Komisije (ES) št. 1458/2003 z dne 18. avgusta 2003 o odprtju in zagotavljanju upravljanja tarifnih kvot v sektorju prašičjega mesa (4), določiti referenco, sestavljeno iz zaporedne številke vsake kvote.
(2)
Uredbi Komisije (ES) št. 1432/94 in (ES) št. 1458/2003 je treba torej ustrezno spremeniti.
(3)
Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Uredba (ES) št. 1432/94 se spremeni:
1.
V členu 3(b) se prvi stavek nadomesti z naslednjim besedilom:
„(b)
Na zahtevku za dovoljenje se mora navesti zaporedno številko in lahko zadeva dve različni oznaki kombinirane nomenklature (KN) in ki izhajata iz ene same države;“.
2.
Priloge se nadomestijo z besedilom iz Priloge I k tej uredbi.
Člen 2
Priloge I do IV Uredbe (ES) št. 1458/2003 se nadomestijo z besedilom iz Priloge II k tej uredbi.
Člen 3
Ta uredba začne veljati sedmi dan po objavi v Uradnem listu Evropske unije.
Ta uredba je v celoti obvezujoča in se neposredno uporablja v vseh državah članicah.
V Bruslju, 6. decembra 2004

Labels: 3
17